Respublikada koʻmir briketlari ishlab chiqarish va sotishni kompleks tashkil etishga doir qoʻshimcha chora-tadbirlar toʻgʻrisida
(resolution, 2022-09-30)

Respublikada koʻmir briketlari ishlab chiqarish va sotishni kompleks tashkil etish, koʻmir briketlarining aholi va budjet tashkilotlariga zarur sifat va maqbul narxlar boʻyicha resurslar va koʻmirni taqsimlash balansida nazarda tutilgan hajmlarda oʻz vaqtida va toʻliq yetkazib berilishini taʼminlash maqsadida Vazirlar Mahkamasi qaror qiladi: 2. Shunday tartib oʻrnatilsinki, unga muvofiq: aholiga va budjet tashkilotlariga resurslar va koʻmirni taqsimlash balansida nazarda tutilgan hajmlarda koʻmir briketlarini sotish “Oʻzbekiston temir yoʻllari” AJ “Temiryoʻlyonilgʻitaʼmin” boshqarmasining koʻmir omborlari (keyingi oʻrinlarda koʻmir omborlari deb ataladi) orqali amalga oshiriladi; 3. Quyidagilar: Budjet tashkilotlari tomonidan budjet mablagʻlari hisobiga xarid qilinadigan koʻmir va koʻmir briketlarini sotish, yetkazib berish, tashish, qabul qilish va saqlash tartibi toʻgʻrisidagi nizom 5-ilovaga* muvofiq; Respublika aholisini koʻmir mahsulotlari bilan taʼminlash tartibi toʻgʻrisidagi nizom 6-ilovaga* muvofiq tasdiqlansin. Qoraqalpogʻiston Respublikasi Vazirlar Kengashi va viloyatlar hokimliklari ushbu qaror bilan tasdiqlangan namunaviy tarkib asosida koʻmir briketlari ishlab chiqaruvchilarning roʻyxatini aniqlash boʻyicha tegishli hududiy ishchi komissiyalar tarkiblarini uch kun muddatda tasdiqlasinlar. 4. Belgilab qoʻyilsinki, aholi va budjet tashkilotlarining ehtiyojlari uchun koʻmir briketlari ishlab chiqaruvchilar korxonalarga koʻmir sotish “Oʻzbekkoʻmir” unitar korxonasi bilan tuziladigan toʻgʻridan toʻgʻri shartnomalar asosida, tartibga solinadigan narxlar boʻyicha, koʻmir yetkazib berishning har bir partiyasi uchun oldindan 100 foiz haq toʻlash shartlarida amalga oshiriladi. 5. Oʻzbekkoʻmir” UK: qurilish-montaj ishlariga “Oʻzsanoatqurilishbank” aksiyadorlik-tijorat bankining kredit mablagʻlarini jalb etgan holda koʻmir briketlari ishlab chiqarish boʻyicha zarur ishlab chiqarish quvvatlari tashkil etilishini taʼminlasin; resurslar va koʻmirni taqsimlash balansida nazarda tutilgan hajmlarda koʻmir briketlari ishlab chiqarish uchun koʻmirni zarur markalarda oʻz vaqtida yetkazib berish chora-tadbirlarini koʻrsin. 6. Belgilansinki: resurslar balansida nazarda tutilgan hajmlarda ishlab chiqariladigan koʻmir briketlari belgilangan tartibda Moliya vazirligi bilan kelishgan holda “Oʻbekkoʻmir” UK tomonidan tasdiqlanadigan chakana narx boʻyicha sotiladi; 1 tonna koʻmir briketlarining chakana narxi oʻrtacha ogʻirlik yoʻli bilan hisoblab chiqiladi hamda uning markasi va nomidan, uni temir yoʻlda, avtomobil transportida tashish xarajatlaridan va koʻmir omborlarigacha tashish bilan bogʻliq boshqa tegishli xarajatlardan, koʻmir briketlari ishlab chiqarish xarajatlaridan, shuningdek, koʻmir omborlarining vositachilik haqi toʻlashdan kelib chiqib koʻmirning ulgurji-sotish narxidan shakllanadi. 7. Oʻzbekiston Respublikasi Moliya vazirligi Xususiylashtirish, monopoliyadan chiqarish va raqobatni rivojlantirish davlat qoʻmitasi, boshqa manfaatdor vazirliklar va idoralar bilan birgalikda “Oʻzbekkoʻmir” aksiyadorlik jamiyatining hududiy distribyutorlik markazlari orqali sotiladigan koʻmir va koʻmir briketlarining chakana narxini shakllantirish tartibini belgilangan tartibda ishlab chiqsin va tasdiqlasin. 8. Oʻzbekiston Respublikasi Iqtisodiy taraqqiyot va kambagʻallikni qisqartirish vazirligi resurslar va koʻmirni taqsimlashning yillik balanslarini ishlab chiqishda budjet tashkilotlari va aholiga sotiladigan koʻmir briketlarini ishlab chiqarish uchun koʻmir yetkazib berish hajmini nazarda tutsin. 9. Oʻzbekiston Respublikasi Monopoliyaga qarshi kurashish qoʻmitasi: aholi va budjet tashkilotlari ehtiyojlari uchun koʻmir briketlari ishlab chiqarish uchun koʻmir briketlari ishlab chiqaruvchilar tomonidan koʻmirdan maqsadli foydalanilishi; koʻmir omborlari tomonidan resurslar balansida nazarda tutilgan hajmlarda ishlab chiqariladigan aholi va budjet tashkilotlariga sotish uchun koʻmir briketlariga belgilangan chakana narxga rioya qilinishi yuzasidan qatʼiy nazorat oʻrnatsin. 10. Oʻzbekiston Respublikasi Hukumatining 7-ilovaga muvofiq ayrim qarorlariga oʻzgartirishlar kiritilsin. 11. Oʻzbekiston Respublikasi Iqtisodiyot vazirligi, Moliya vazirligi, Xususiylashtirish, monopoliyadan chiqarish va raqobatni rivojlantirish davlat qoʻmitasi, “Oʻzbekkoʻmir” aksiyadorlik jamiyati va “Oʻzbekiston respublika tovar-xomashyo birjasi” aksiyadorlik jamiyati Adliya vazirligi hamda boshqa manfaatdor vazirliklar va idoralar bilan birgalikda bir oy muddatda oʻz idoraviy normativ-huquqiy hujjatlarini ushbu qarorga muvofiqlashtirsinlar. 12. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari Gʻ.I. Ibragimov zimmasiga yuklansin. 2. Vazirlar Mahkamasining “Qoraqalpogʻiston Respublikasi, Buxoro va Xorazm viloyatlarida aholiga va budjet tashkilotlariga koʻmir sotishni tartibga solish chora-tadbirlari toʻgʻrisida” 2012-yil 29-fevraldagi 58-son qarorining 1, 4-bandlari (Oʻzbekiston Respublikasi QT, 2012-y., 8-9-son, 87-modda) va qarorga ilova oʻz kuchini yoʻqotgan deb hisoblansin.